Z A P I S N I K

## 4. redne seje UO, ki je bila v prostorih društva upokojencev Gorje, dne 13. 06. 2023, s pričetkom ob 19. uri.

PRISOTNI :

Člani UO: Zoran Kobal, Danica Mandeljc, Danica Cerkovnik, Mojca Ratek, Zdravko Zalokar

Referentke:: Lojzka Taler, Štefka Zalokar, Anica Frčej, Marija Ulčar, Darinka Lipovec, Zdenka Repe

Upravičeno odsotni: Jelka Kozelj, Fani Larisi, Danica Ambrožič, Silva Jan

S pozdravom navzočih, je predsednik društva pričel 4. redno sejo UO. Po pregledu prisotnosti je bila sprejeta ugotovitev, da je Upravni odbor sklepčen in lahko prične z delom.

V sprejem in potrditev je bil predlagan Dnevni red:

Dnevni red:

1. Potrditev zapisnika 3. redne seje UO

2. Predstavitev financiranja prijavljenih programov s strani občine

3. Organizacija čistilne akcije in sodelovanje na drugih dogodkih v poletnem času

4. Razno

**Sklep:** Predlagani Dnevni red je bil soglasno sprejet.

AD / 1

V nadaljevanju je predsednik predstavil realizacijo zapisnika 3. redne seje UO:

* po soglasnem sprejetju Pravilnika o praporu DU Gorje, je le-ta stopil v veljavo z dnem sprejema in bil objavljen na spletni strani
* skupno sodelovanje tajnika in referentk za postavitev prapora ob smrti članov DU Gorje, se je izkazala za pravo odločitev
* praporščaku Jerneju Kocjančič se za njegovo dolgoletno delo zahvalimo na letnem zboru članov
* Predsednik se je vsem akterjem zahvalil za sodelovanje in pomoč pri izvedbi društvenega piknika na Homu, ki je z dobro organizacijo, skupnimi idejami in delom, uspel.

Pridružili so se nam tudi upokojenci društva Zasip, udeležba je bila velika, ob dobri hrani, pijači smo se poveselili, obujali spomine, stkala pa so se tudi nova poznanstva.

* člane, ki so se odločili za letovanje v Delfinu, so referentke obvestile o datumu odhoda in o organiziranosti avtobusnega prevoza iz Kranja
* uspešna je bila predstavitev naših članic z ročnimi deli v juniju na Jesenicah, v Kolpernu, muzejskem območju Stare Save
* zaradi slabega vremena je odpadlo kolesarjenje upokojencev (v organizaciji PZDU in DU Dovje-Mojstrana) katerega so se nameravali udeležiti tudi naši člani

**Sklep:** Soglasno sprejeta potrditev zapisnika 3. redne seje UO.

AD / 2

Na objavljene razpise občine Gorje za sofinanciranje projektov, smo se prijavili za različne programe in dejavnosti. V sklopu športa starejših so bile zajete sekcije balinanja, pohodništva in kolesarjenja.

Kar zadeva razpisa namenjenega starejšim občanom smo vanj vključili društveni piknik na Homu, obiske in srečanja starejših občanov ter srečanje gorenjski upokojencev – letos v termah Snovik.

Za sofinanciranje prireditev, pa smo poslali prijavo za pohod na Kranjsko dolino, kateri se vsako leto organizira v mesecu oktobru.

Vse vloge za sofinanciranje so bile s strani občine Gorje pozitivno rešene.

AD / 3

Že v aprilu smo se dogovarjali - na podlagi pobude občine Gorje – da člani društva upokojencev izvedemo čistilno akcijo. Zaradi stalnega deževja to ni bilo izvedljivo.

Danica Mandeljc je povedala, da upokojenci čez celo leto skrbijo za urejenost pokopališča padlim borcem v Gorjah, kar se je štelo tudi za sklop čistilne akcije.

**Sklep:** Soglasno smo se odločili, da bomo upokojenci tudi v prihodnje skupaj z ZZB NOB Gorje sodelovali pri oskrbi pokopališča, kot tudi pri spomeniku padlih borcev na Revovci.

AD / 4

* Predsednik je predlagal, da glede na to da je Danica Mandeljc predsednica izletniške sekcije pri PZDU Gorenjske tudi v društvu prevzame organizacijo društvenih izletov. Z njeno privolitvijo in soglasnim strinjanjem prisotnih v nadaljevanju prevzame organizacijo.
* Obisk letnega gledališča Studenec 13. avgusta z ogledom komedije s petjem – Kadar se ženski jezik ne suče organizira Danica Mandeljc referentke pa posredujejo prijave.
* možnost izvedbe kolesarskega izleta brez električnih koles v Radovno organizira Zdenka Repe

Seja je bila zaključena ob 19.55 uri.

Zapisnikar Predsednik društva

Mojca Ratek Zoran Kobal